ฟลอยด์ เมย์เวทเธอร์ ท้าปาเกียวขึ้นชก 5 พ.ค.นี้
หลังจากการชกของทั้งคู่ ซึ่งแฟนมวยทั่วโลกต่างเฝ้ารอคอยมาตลอด เพื่อพิสูจน์การเป็นสุดยอดนักชกแห่งยุคถูกเลื่อนมาตลอดจากหลายสาเหตุ ล่าสุด ฟลอยด์ เมย์เวทเธอร์ จูเนียร์ เจ้าของแชมป์เวลเตอร์เวท ของสภามวยโลก ออกโรงทวิตข้อความบนทวิตเตอร์ของตัวเองท้าทายให้แมนนี่ ปาเกียว เจ้าของแชมป์โลก 8 รุ่นน้ำหนัก ขึ้นปะทะหมัดกับเขาในวันที่ 5 พฤษภาคมนี้ เพื่อพิสูจน์ว่าใครจะเป็นนักชกที่ยอดเยี่ยมที่สุดเมื่อเทียบกันปอนด์ต่อปอนด์ โดยเมย์เวทเธอร์ได้ทวิตข้อความว่า แมนนี่ ปาเกียว ผมขอท้าคุณให้ขึ้นชกกับผมในวันที่ 5 พฤษภาคมนี้ตามที่แฟนมวยทั่วโลกต่างตั้งตารอคอย และโทษจำคุกของผมก็ถูกเลื่อนออกไป เพื่อการนี้โดยเฉพาะสำหรับเมย์เวทเธอร์เพิ่งถูกศาลสั่งจำคุก 90 วันจากการไปทำร้ายอดีตแฟนสาว แต่ศาลให้เลื่อนโทษจำคุกออกไปเป็นเดือนมิถุนายนนี้ เพื่อเปิดโอกาสให้เมย์เวทเธอร์ได้ขึ้นชกในเดือนพฤษภาคมนี้ตามคำร้องขอของเมย์เวทเธอร์ อย่างไรก็ตาม ขณะนี้ทางฝ่ายปาเกียวยังไม่มีการตอบรับคำท้าของเมย์เวทเธอร์แต่อย่างใด แต่ก่อนหน้านี้ปาเกียวได้เดินทางเข้าพบบ็อบ อารัม โปรโมเตอร์ส่วนตัวของเขาเมื่อไม่กี่วันที่ผ่านมา
 ฟลอยด์ เมย์เวทเธอร์ จูเนียร์ ออกโรงทวิตท้าแมนนี่ ปาเกียว ให้ขึ้นชกกับเขาในวันที่ 5 เดือนพฤษภาคมนี้
ปาเกียว,มวย,เมย์เวทเธอร์